recursal/SuperWikiNEXT-32B huggingface dataset:
**Super Video Graphics Array** (**SVGA** alebo **Super VGA**) je súbor grafických štandardov, určených na vyššie rozlíšenie, ako má grafická karta VGA. SVGA má rozlíšenie 800x600 pixelov (celkom 480 000 pixelov) oproti VGA 640x480. Štandard SVGA podporuje paletu 16 miliónov farieb (tri farebné kanály RGB dávajú dokopy kombináciu 256x256x256=224 farieb), v praxi sa na monitore objaví omnoho menší počet farieb (typicky 300 000). Grafické štandardy ako je SVGA, vyvíja konzorcium výrobcov monitorov a grafických systémov VESA.

| * z
* d
* u
Štandardy počítačových zobrazovacích zariadení |
| --- |
| Video Graphics Array | 
* QQVGA
* HQVGA
* QVGA
* WQVGA
* HVGA
* VGA
* WVGA
* FWVGA
* SVGA
* DVGA
* WSVGA

 |
| Extended Graphics Array | 
* XGA
* WXGA
* XGA+
* WXGA+
* SXGA
* SXGA+
* WSXGA
* UXGA
* WUXGA

 |
| Quad Extended Graphics Array | 
* QWXGA
* QXGA
* WQXGA
* QSXGA
* WQSXGA
* QUXGA
* WQUXGA

 |
| Hyper Extended Graphics Array | 
* HXGA
* WHXGA
* HSXGA
* WHSXGA
* HUXGA
* WHUXGA

 |
| High-Definition | 
* nHD
* qHD
* HD
* FHD
* QHD
* WQXGA
* UHD
* FUHD

 |
| Grafické adaptéry | 
* EGA
* CGA
* HGC
* MCGA
* MDA
* PGC

 |
**Kráľovskí servienti** alebo **servienti** alebo **kráľovskí služobníci** alebo **služobníci svätého kráľa** (z lat. servientes regis, t. j. kráľovskí slúžiaci) boli v 11. až 13. storočí v Uhorsku najpočetnejšia vrstva slobodného obyvateľstva, ktorá bola bezprostredne podriadená uhorskému kráľovi (župani nad nimi nemali žiadnu právomoc) a bola povinná vojenskou službou v kráľovskom vojsku výmenou za pôdu od kráľa.

Vyvinuli sa z pôvodných vojakov a služobníkov kráľa (čo boli príslušníci rôznych profesií usadení v špecializovaných dedinách, kde slúžili kráľovi). 

Kráľovskí servienti bojovali pod kráľovskými zástavami a boli vlastníkmi pôdy s poddanými, čím sa odlišovali od nižšie postavených bojovníkov, napr. hradných jobagiónov.

Ich postavenie riešila Zlatá bula Ondreja II. z roku 1222 (čl. 10 - 16), na základe ktorej sa považovali za váženejších členov uhorskej spoločnosti. Na základe toho si začali vytvárať obsiahle rodokmene a svoju genealogickú líniu odvodzovali od nejakého slávneho (nezriedka vybájeného) predka. Význam rodovej tradície u servientov sa prejavil aj v dvojitom označovaní rodov (napr. Hunt-Poznan).

V 13. storočí boli kráľovskí servienti príčinou premeny (kráľovských) komitátov na (šľachtické) stolice. Z roku 1232 pochádza prvá zmienka o ich organizáciách na stoličnej úrovni, ktoré sa nazývali congregationen servientum.

Od konca 13. storočia sa všetci kráľovskí servienti považovali za šľachticov (zemanov).
**Orkanen** je budova využívaná Malmö University. Postavená bola v roku 2005 na ostrove Universtitetsholmen v Malmö a okrem posluchární sa v nej nachádza aj univerzitná knižnica. Výstavba stála 600 miliónov švédskych korún.

Orkanen zo strany Hjälmarekajen

Budova
------

Plány na výstavbu započali v roku 1999 pod taktovkou švajčiarskej firmy Diener & Diener. V roku 2002 sa švédska vláda dohodla s Malmö University na prenájme budovy na nasledujúcich dvadsať rokov. V prípade, že by vzdelávacia inštitúcia dovtedy zanikla (Vysoká škola v Malmö nie je o veľa staršia ako Orkanen, a preto bola jej budúcnosť na prelome tisícročí neistá), vedenie mesta rátalo s alternatívou v podobe iných nájomcov a odlišného využitia. Nakoľko však škola v posledných rokoch rapídne naberala na dôležitosti a v roku 2018 získala štatút univerzity, tak sa predpokladá, že Orkanen bude naďalej plniť vzdelávaciu funkciu.

Knižnica
--------

Výhľad z knižnice na prístav
Univerzitná knižnica sa nachádza na piatom poschodí. Otvorená je od pondelka do soboty. S rozlohou 7 000 metrov štvorcových patrí medzi najväčšie svojho druhu v celom Švédsku. Okrem študentov a personálu je knižnica dostupná i širokej verejnosti.

Referencie
----------

1. ↑   *Spektakulär orkan vid Malmö Högskola* [online]. www.byggindustrin.se, [cit. 2022-12-16]. Dostupné online. (po švédsky)
2. ↑   *Öppettider och kontakt | Malmö universitet* [online]. mau.se, [cit. 2022-12-16]. Dostupné online. (po švédsky)
**French Open 2005** je grandslamový tenisový turnaj, ktorý sa konal od 23. mája do 5. júna 2005 v Paríži na antukových dvorcoch Rolanda Garossa. Víťazmi dvojhier sa stali Justine Heninová a Rafael Nadal.

Seniori
-------

### Dvojhra mužov

*Bližšie informácie v hlavnom článku: Mužská dvojhra na French Open 2005*
**Španielsko Rafael Nadal** vs. Argentína Mariano Puerta **6-76 6-3 6-1 7-5**

### Dvojhra žien

*Bližšie informácie v hlavnom článku: Ženská dvojhra na French Open 2005*
**Belgicko Justine Heninová** vs. Francúzsko Mary Pierceová **6-1 6-1**

### Štvorhra mužov

*Bližšie informácie v hlavnom článku: Mužská štvorhra na French Open 2005*
**Švédsko Jonas Björkman / Bielorusko Max Mirnyj** vs. USA Mike Bryan / USA Bob Bryan **2-6 6-1 6-4**

### Štvorhra žien

*Bližšie informácie v hlavnom článku: Ženská štvorhra na French Open 2005*
**Španielsko Virginia Ruanová Pascualová / Argentína Paola Suárezová** vs. Zimbabwe Cara Blacková / Južná Afrika Liezel Huberová **4-6 6-3 6-3**

### Zmiešaná štvorhra

*Bližšie informácie v hlavnom článku: Zmiešaná štvorhra na French Open 2005*
**Slovensko Daniela Hantuchová / Francúzsko Fabrice Santoro** vs. USA Martina Navrátilová / India Leander Paes **3-6 6-3 6-2**

Juniori
-------

### Chlapčenská dvojhra

Chorvátsko **Marin Čilić** vs. Holandsko Antal van der Duim  6-3, 6-1

### Dievčenská dvojha

Maďarsko **Ágnes Szávayová** vs. Rumunsko Ioana Raluca Olaruová  6-2, 6-1

  


| * z
* d
* u
French Open |
| --- |
| Open Era | 
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017

 |
**Vojtech Bruoth** (\* 2. január 1906, Dolná Lehota – † 9. apríl 1979, Bratislava) bol slovenský lekár – chirurg.

Jeho otec Samuel Bruoth, jeho matka Malvína rod. Mockovčáková

Životopis
---------

Študoval na gymnáziu v Banskej Štiavnici a v Banskej Bystrici, 1923 – 1929 na Lekárskej fakulte KU v Prahe, 1929 MUDr. 1976 doc. Asistent očnej a chirurgickej kliniky UK, prednosta chirurgického odd. Onkologického ústavu v Bratislave, 1961 – 1974 prednosta chirurgického odd. OÚNZ v Trnave. V klinickej praxi sa venoval najmä chirurgii, štúdie a články z tejto oblasti uverejňoval v Bratislavských lekárskych listoch, Slov. lekárovi a v odborných zborníkoch, spoluautor zdravotnícko-osvetových príručiek. 
Účastník druhého odboja a SNP.

Literatúra
----------

* *Slovenský biografický slovník*

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * ISNI: 0000 0000 5771 8444
* NK ČR: nlk20010094989
* SNK: 160124
* VIAF: 84820597
**French Open 2004** bol grandslamový tenisový turnaj, ktorý sa konal od 24. mája do 6. júna 2004 v Paríži na antukových dvorcoch Rolanda Garossa. Víťazmi dvojhier sa stali Anastasija Myskinová a Gastón Gaudio.

Seniori
-------

### Dvojhra mužov

*Bližšie informácie v hlavnom článku: Mužská dvojhra na French Open 2004*
**Argentína Gastón Gaudio** vs. Argentína Guillermo Coria **0-6 3-6 6-4 6-1 8-6**

### Dvojhra žien

*Bližšie informácie v hlavnom článku: Ženská dvojhra na French Open 2004*
**Rusko Anastasija Myskinová** vs. Rusko Jelena Dementievová **6-1 6-2**

### Štvorhra mužov

*Bližšie informácie v hlavnom článku: Mužská štvorhra na French Open 2004*
**Belgicko Xavier Malisse / Belgicko Olivier Rochus** vs. Francúzsko Michaël Llodra / Francúzsko Fabrice Santoro **7-5 7-5**

### Štvorhra žien

*Bližšie informácie v hlavnom článku: Ženská štvorhra na French Open 2004*
**Španielsko Virginia Ruanová Pascualová / Argentína Paola Suárezová** vs. Rusko Svetlana Kuznecovová / Rusko Jelena Lichovcevová **6-0 6-3**

### Zmiešaná štvorhra

*Bližšie informácie v hlavnom článku: Zmiešaná štvorhra na French Open 2004*
**Francúzsko Tatiana Golovinová / Francúzsko Richard Gasquet** vs. Zimbabwe Cara Blacková / Zimbabwe Wayne Black **6-3 6-4**

| * z
* d
* u
French Open |
| --- |
| Open Era | 
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017

 |
**Tatra T3M.3** (v Brne označenie **Tatra T3T**) a **Tatra T3M.4** sú typy modernizovaných česko-slovenských električiek Tatra T3.

Dejiny
------

Firma ČKD, ktorá v 90. rokoch 20. storočia vyrábala výbavu TV8 pre modernizácie električiek, ukončila vývoj novej elektrickej výbavy typu TV14 na začiatku roku 1997. Tá mala byť určená tak pre rekonštruované vozidlá, ako aj pre nové električky. Prvé dva kusy výbavy boli namontované už na jar toho roku do dvoch mostovských vozidiel T3SUCS. Po pomerne krátkych skúškach sa mostovský dopravný podnik rozhodol osadiť túto výbavu do všetkých vozidiel T3. Posledné električky boli modernizované v roku 2001. Na typ T3M.3, resp. T3M.4 boli električky rekonštruované aj v Brne a Olomouci.

Rozdiel medzi typovým označením T3M.3 v Brne, v Moste a Litvínove sú vozidlá označované ako T3T, a T3M.4 v Olomouci, je spôsobený rozdielnym typom použitých meničov.

Modernizácia
------------

Spojovacím prvkom rekonštrukcií je použitie elektrickej výbavy TV14 s IGBT tranzistormi, ktorá je ešte hospodárnejšia ako jej predchodca, typ TV8. V Moste a Olomouci boli vozidlá pri tejto príležitosti aj celkovo zmodernizované, napríklad opravou vozňovej skrine a interiéru.

Prevádzka
---------

Modernizácie na typy T3M.3 a T3M.4 prebiehali v rokoch 1997 až 2001.

Tatra T3M.3 (Tatra T3T)

* Brno – modernizácia 2 vozidiel, obe sú v prevádzke (2006)
* Most, Litvínov – rekonštruovaných celkom 35 vozidiel

Tatra T3M.4

* Olomouc – zmodernizované 2 vozidlá, ktoré sú v prevádzke (2006)

Iné projekty
------------

Commons
* Spolupracuj na Commons Commons ponúka multimediálne súbory na tému **Tatra T3M.3**

| * z
* d
* u
Rekonštrukcie a modernizácie električiek Tatra |
| --- |
| Modernizácie vozov T2 | T2R |
| Rekonštrukcie a modernizácie vozov T3 | T3AS • T3G • T3M • T3M.3 • T3Mod • T3R • T3R.E • T3R.EV • T3R.P • T3R.PLF • T3R.SLF • T3R.PV • T3S • K3R-NT • KT3 • 01 T • 02 T • Vario LF • T3 Coupé |
| Modernizácie vozov K2 | K2G • K2P • K2R • K2R.03-P • K2S • K2T • K3R-N • Satra II • Satra III • Vario LF2 |
| Modernizácie vozov KT4 | KTNF6 • KTNF8 |
| Modernizácie vozov KT8D5 | KT8D5R.N1 • KT8D5R.N2 • KT8D5R.N2P |
| Modernizácie vozov RT6N1 | RT6N2 • RT6 MF06 AC |
**Tatra T3R.E** je typ električky, ktorý vznikol modernizáciou česko-slovenskej električky Tatra T3.

Dejiny
------

Po tom, ako bola vo firme Alstom spustená výroba novej elektrickej výbavy TV Progress, vyvinula spoločnosť novú výbavu TV Europulse, ktorá je určená na napájanie asynchrónnych trakčných motorov. Prvé dva kusy novej elektrickej výbavy boli v roku 2001 nainštalované do ostravských električiek T3SUCS evidenčných čísel 948 a 968. Po vykonaní príslušných skúšok bola výbava homologizovaná. Vzhľadom na cenu výbavy TV Europulse sa nepristúpilo k ďalším modernizáciám. Europulse sa naďalej používa na novostavby električiek, napr. Tatra T3R.EV alebo Vario LF3.

Jeden kus TV Europulse bol namontovaný aj do pražskej električky T3 ev.č. 6554. Toto vozidlo sa stalo tzv. pokusným králikom. V rokoch 2000 a 2001 jazdilo vozidlo skúšobne s výbavou TV Progress, teda funkčná vzorka typu Tatra T3R.P, na prelome rokov 2001 a 2003 bola osadený výbava TV Europulse. Takto bolo vozidlo v prevádzke až do roku 2005, keď bolo modernizované na sériovú električku T3R.P (ev.č. 8300).

Modernizácia
------------

Okrem dosadenia novej výbavy boli obe ostravské vozidlá celkovo zmodernizované podľa prebiehajúcich rekonštrukcií T3R.P. Pražské vozidlo nejako nijako zmodernizované, bola nainštalovaná iba výbava TR Europulse.

Prevádzka
---------

Modernizácie na typ T3R.E prebiehali v rokoch 2001 a 2002.

* Ostrava – modernizované 2 vozidlá, obe sú v prevádzke (2006)
* Praha – rekonštruované 1 vozidlo, ktoré bolo ďalej zmodernizované na typ T3R.P

| * z
* d
* u
Rekonštrukcie a modernizácie električiek Tatra |
| --- |
| Modernizácie vozov T2 | T2R |
| Rekonštrukcie a modernizácie vozov T3 | T3AS • T3G • T3M • T3M.3 • T3Mod • T3R • T3R.E • T3R.EV • T3R.P • T3R.PLF • T3R.SLF • T3R.PV • T3S • K3R-NT • KT3 • 01 T • 02 T • Vario LF • T3 Coupé |
| Modernizácie vozov K2 | K2G • K2P • K2R • K2R.03-P • K2S • K2T • K3R-N • Satra II • Satra III • Vario LF2 |
| Modernizácie vozov KT4 | KTNF6 • KTNF8 |
| Modernizácie vozov KT8D5 | KT8D5R.N1 • KT8D5R.N2 • KT8D5R.N2P |
| Modernizácie vozov RT6N1 | RT6N2 • RT6 MF06 AC |
**Úvrat** (slovo je mužského rodu; nespisovný bohemizmus je *úvrať*, čo je slovo ženského rodu; iné názvy: **mŕtvy bod**, **mŕtva poloha**) je krajná poloha pohybu, a to buď v technike (napr. úvrat piestu, križiaka či šmýkadla) alebo v letectve, kde je to bod okamžitej polohy lietadla vo vzduchu, v ktorom sa rýchlosť rovná nule.

Úvrat piestových strojov
------------------------

Pri piestových strojoch s vratným pohybom piesta označuje úvrat krajnú polohu piesta voči valcu. Piest týchto strojov vykonáva opakovaný priamočiary vratný pohyb, úvrate sú teda dve a vymedzujú pracovnú oblasť piesta. Vzdialenosť medzi úvratmi sa nazýva zdvih a objem valca medzi úvratmi zdvihový objem. V špeciálnych prípadoch sa úvraty pomenúvajú, aby sa dali odlíšiť.

### Horný úvrat

Pri piestových strojoch s kľukovým mechanizmom sa medzná poloha piesta najviac vzdialená od osi kľukového hriadeľa nazýva **horný úvrat** (iné názvy: **horný mŕtvy bod**, **horná mŕtva poloha**) a označuje skratkou HÚ (v angličtine *top dead center* - TDC). Definícia je relatívna voči osi kľukového hriadeľa, preto horný úvrat nemusí byť vždy umiestnená v najvyššej polohe (napríklad pri invertnom, ležatom alebo hviezdicovom motore).

### Dolný úvrat

Ekvivalentne sa pre tieto stroje medzná poloha piesta najmenej vzdialená od osi kľukového hriadeľa nazýva **dolný úvrat** (iné názvy: **dolný mŕtvy bod**, **dolná mŕtva poloha**) a označuje skratkou DÚ (v angličtine *bottom dead center* - BDC).

### Kinematické veličiny v úvratoch

Pri práci piestového stroja je v úvrate okamžitá rýchlosť piesta nulová a zrýchlenie nenulové. Špeciálne pre piestové stroje s kľukovým mechanizmom pri predpoklade rovnomerného rotačného pohybu hriadeľa je absolútna hodnota zrýchlenia v úvrate najvyššia v porovnaní so zrýchleniami v ostatných bodoch dráhy piesta. Pritom platí, že zrýchlenia sú v úvratoch opačné a absolútna hodnota zrýchlenia v hornom úvrate je vždy vyššia ako absolútna hodnota v dolnom úvrate. Tento rozdiel je tým väčší, čím je menší pomer dĺžky ojnice k polomeru kľukového mechanizmu.

Zdroje
------

1. ↑  Horný úvrat, či horná úvrať? In: KS 5 1976
2. ↑  úvrať. In: Česko-slovenský slovník. Bratislava: Veda. 1979, S. 612
3. ↑  úvrat; úvrať. In: Krátky slovník slovenského jazyka 2020
4. 1 2 3  Letecký terminologický slovník. Bratislava: SAV. 1953. S. 62
5. 1 2  Anglicko-slovenský technický slovník 1. Bratislava: Alfa. 1993. S. 362
6. ↑  Letecký terminologický slovník. Bratislava: SAV. 1953. S. 64
7. ↑  úvrat. In: Krátky slovník slovenského jazyka 2020
8. ↑  úvrať. In: Slovník spisovného jazyka českého
Otáčkomer zobrazujúci počet otáčok za minútu s červeným poľom medzi 6000 a 7000 otáčkami
**Otáčkomer** je prístroj slúžiaci na meranie otáčok motora alebo iných rotačných telies a zariadení. Jeho ukazovateľ uvádza počet otáčok za minútu na kalibrovanom analógovom alebo digitálnom displeji.

Prvé mechanické otáčkomery boli založené na meraní odstredivej sily, ako je tá, ktorá roztáča Wattov odstredivý regulátor. Za vynálezcu otáčkomera je považovaný nemecký inžinier Diedrich Uhlhorn, ktorý ho zostrojil v roku 1817. Od roku 1840 sa používal na meranie rýchlosti lokomotív.

Otáčkomery v automobiloch, lietadlách a iných dopravných prostriedkoch ukazujú počet otáčok kľukového hriadeľa motora a zvyčajne mávajú tzv. červené pole, ktoré upozorňuje na oblasť nebezpečných otáčok. Vodič alebo pilot tak môžu ubratím plynu znížiť otáčky motora a vrátiť sa do bezpečnej zóny. To je veľmi dôležité, pretože dlhé udržiavanie príliš vysokých otáčok motoru škodí. Dochádza pri ňom totiž k nedostatočnému mazaniu motora, čo má zvyčajne za následok prehrievanie jeho častí. Ak dôjde vplyvom zvýšených teplôt tiež k nedostatočnému chladeniu rotujúcich častí, môže sa motor aj zadrieť. Ale aj ak nedôjde k zadreniu, môže dlhodobý beh motora v príliš vysokých otáčkach spôsobiť zvýšené opotrebovanie súčiastok, ktoré si vyžiada neplánované a finančne nákladné opravy motora.

Referencie
----------

1. ↑  ERJAVEC, Jack. *Automotive Technology*. [s.l.] : [s.n.], 2005. ISBN 1-4018-4831-1.

Pozri aj
--------

* Tachometer

Zdroj
-----

*Tento článok je čiastočný alebo úplný preklad článku Otáčkoměr na českej Wikipédii.*
**Tatra T3R.PLF** (niekedy aj **T3R.PVN**) je novostavba čiastočne nízkopodlažnej električky vychádzajúcej z typu Tatra T3.

Dejiny
------

Po úspešnom spustení výroby vozňovej skrine *VarCB3* firmami *ČKD Pragoimex* a *Krnovské opravny a strojírny* (KOS) pre električky typov Tatra T3R.EV a Tatra T3R.PV, rovnaké spoločnosti vyvinuli čiastočne nízkopodlažnú skriňu *VarCB3LF*, ktorá bola použitá aj v ostravských vozidlách Vario LF. Pretože iní prevádzkovatelia električkovej dopravy nevyžadovali napríklad asynchrónnu elektrickú výbavu, bol skonštruovaný nový typ T3R.PLF.

V Liberci sa pre nové vozidlá chystalo vytvorenie čiastočne nízkopodlažných električkových súprav. Prvým vozidlom mala byť a aj je nízkopodlažná električka T3R.PLF. Tá nemohla byť spriahnutá s druhým vozidlom tohto typu, pretože je približne o 1 meter dlhšia ako pôvodné vozidlá T3, a tak by mohli vzniknúť prevádzkové problémy napríklad pri nedostatočnej dĺžke zastávkových ostrovčekov. Ako druhé vozidlo súpravy tak bolo určené T3R.PV, ktoré má rovnakú dĺžku ako T3.

Modernizácia
------------

Na rozdiel od električiek Vario LF boli na vozidlá T3R.PLF namontované klasické čelá vozňov T3. Bolo to z toho dôvodu, aby súprava T3R.PLF + T3R.PV vytvorila vzhľadovo takmer zhodnú dvojicu električiek. Vozidlá T3R.PLF dostali elektrickú výbavu TV Progress a polopantograf. Stanovisko vodiča a interiér sú podľa posledných modernizovaných električiek T3. Istým prvkom modernizácie je aj nízkopodlažná stredná časť vozidla.

Prevádzka
---------

Vozidlá T3R.PLF sú vyrábané od roku 2005.

* Liberec – dodaných 8 električiek, dodávky pokračujú

Iné projekty
------------

Commons
* Spolupracuj na Commons Commons ponúka multimediálne súbory na tému **Tatra T3R.PLF**

| * z
* d
* u
Električky vyrábané Alianciou TW Team (KOS Krnov, Pragoimex, VKV Praha) |
| --- |
| Vysokopodlažné | T3R.EV • T3R.PV |
| Čiastočne nízkopodlažné | T3R.PLF • T3R.SLF • Vario LF • Vario LF plus • Vario LF plus/o • Vario LF2 • Vario LF2 plus • Vario LF2/2 IN • Vario LF3 • Vario LF3/2 |
| Plne nízkopodlažné | EVO1 • EVO1/o • EVO2 |
| Vlečné vozy | VV60LF |

| * z
* d
* u
Rekonštrukcie a modernizácie električiek Tatra |
| --- |
| Modernizácie vozov T2 | T2R |
| Rekonštrukcie a modernizácie vozov T3 | T3AS • T3G • T3M • T3M.3 • T3Mod • T3R • T3R.E • T3R.EV • T3R.P • T3R.PLF • T3R.SLF • T3R.PV • T3S • K3R-NT • KT3 • 01 T • 02 T • Vario LF • T3 Coupé |
| Modernizácie vozov K2 | K2G • K2P • K2R • K2R.03-P • K2S • K2T • K3R-N • Satra II • Satra III • Vario LF2 |
| Modernizácie vozov KT4 | KTNF6 • KTNF8 |
| Modernizácie vozov KT8D5 | KT8D5R.N1 • KT8D5R.N2 • KT8D5R.N2P |
| Modernizácie vozov RT6N1 | RT6N2 • RT6 MF06 AC |
**Tatra T5C5** (podtyp električky **T5**) je typ električky, vyrábaný firmou ČKD na prelome 70. a 80. rokov 20. storočia.

Konštrukcia
-----------

T5C5 bola vyvinutá na popud mesta Budapešť. V jej električkovej sieti neexistovali až na výnimky obratiská, dopravný podnik tak musel nakupovať iba obojsmerné vozidlá. V 70. rokoch, keď už takmer všetci výrobcovia vyrábali iba jednosmerné vozidlá, potrebovala Budapešť nutne obnoviť vozidlový park. Všetko sa vyriešilo až typom T5C5. Ide o jednosmerné štvornápravové motorové električkové vozidlo vybavené dverami na oboch stranách vozidla, teda je možné vytvoriť obojsmernú súpravu električkami spriahnutými zadnými čelami k sebe.

Napájacie napätie je 600 V jednosmerných, štandardná prevádzka je s normálnou polaritou (+ v troleji, − v koľajach), podľa požiadaviek dopravných podnikov je možné vozidlá upraviť aj na obrátenú polaritu (Košice, Brno, Ostrava)

Prototypy
---------

V roku 1978 boli vyrobené dva prototypy označené ev.č. 8011 a 8012. Po nutných skúškach sa oba dostali ešte toho istého roku do Budapešti, kde získali čísla 4000 a 4001. Oba boli zaradené do prevádzky v roku 1979 ako školská súprava. Od roku 1980 je súprava v bežnej prevádzke, pravdepodobne dosiaľ (2006).

Prevádzka
---------

V rokoch 1978 až 1984 bolo vyrobených celkom 322 vozňov.

| Súčasný štát | Mesto | Článok | Typ | Roky dodávok | Počet vozňov | Evidenčné čísla  pri dodaní | Poznámky |
| --- | --- | --- | --- | --- | --- | --- | --- |
| Maďarsko Maďarsko | Budapešť | stránka | T5C5H | 1978 – 1984 | 322 | 4000–41714200–4349 |  |

Pozri aj
--------

* Typové označenie električiek ČKD

Iné projekty
------------

Commons
* Spolupracuj na Commons Commons ponúka multimediálne súbory na tému **Tatra T5C5**

| * z
* d
* u
Električky Tatra vyrábané spoločnosťou ČKD v Prahe |
| --- |
| Štandardné (T) | 
* T1
* T2
* T3 (T3R
* T3RF)
* T4
* T5 (T5A5
* T5B6
* T5C5)
* T6 (T6A2
* T6A5
* T6B5
* T6C5)
* T7 (T7B5)

 |
| Kĺbové (KT, RT) | 
* K1
* K2
* KT4
* K5
* KT8D5 (KT8D5N)
* RT6 (RT6N1
* RT6S)
* RT8D5

 |
| Vlečné (B) | 
* B3
* B4
* B6A2

 |
| Ostatné (pre NDR) | 
* T2D
* B2D

 |
| Pozri aj: Typové označenie električiek ČKD |
**Ján Lochman** (\* 1597, Banská Bystrica - † 26. september 1645, Nemecká Ľupča, dnes Partizánska Ľupča) bol náboženský spisovateľ, evanjelický kňaz, cirkevný hodnostár.

Jeho otec Matej Lochman, brat Pavol Lochman, syn Matej Lochman.

Životopis
---------

Navštevoval školu v Banskej Bystrici. Roku 1615 študoval na univerzite vo Wittenbergu. Ev. kňaz, cirkevný hodnostár, Liptovský senior (1645). Autor pohrebnej kázne za Jurajom Tranosciom. Duchovné verše uverejnil v zbierkach J. Tranovského (*Phiala odoramentorum* a *Cithara sanctorum*). Pokračoval v diári svojho otca a v zbieraní listov.

Dielo
-----

* *Vale Tranoscianum*... (Trenčín, 1637)
* *Cineres allemannici*, to jest Kázaní o ohni... (Trenčín, 1639)

Literatúra
----------

* Kto bol kto v histórii Banskej Bystrice 1255 – 2000.

Externé odkazy
--------------

* Regionálne osobnosti VKMK – zdroj, z ktorého pôvodne čerpal tento článok.

Autoritné údaje: * NK ČR: jo2017966781
* VIAF: 13150999630829870950
**Titos Klaudios Artemidóros** (starogr. *Τίτος Κλαύδιος Ἀρτεμίδωρος* – *Titos Klaudios Artemidóros*) bol olympijský víťaz v pankratiu v roku 69.

Titos Klaudios Artemidóros z Trallu na 212. olympijských hrách v roku 69 zvíťazil v pankratiu v ten istý deň v mladšej i staršej vekovej kategórii (ageneioi) a aj v kategórii mužov. Tento výkon ho zaradil medzi najslávnejších športovcov staroveku. Pankration sa v Olympii zaviedol na 33. hrách v roku 648 pred Kr. Bol to pästiarský zápas, pri ktorom boli dovolené všetky zápasnícke chmaty, údery päsťou, kopanie a vykrúcanie údov.

Staroveký autor Pausanias o Artemidórovi uvádza: „*Odvahu rhodského zápasníka prekonal Artemidóros rodom trallský. Artemidóros sa totiž pomýlil pokiaľ išlo o víťazstvo v pankratiu medzi chlapcami v Olympii, príčinou tohto omylu bol jeho veľmi mladý vek. Keď ale nadišla doba hier, ktorú usporiadali Ióni zo Smyrny, bol už taký silný, že premohol v ten istý deň nielen svojich olympijských súperov v pankratiu, ale aj chlapcov zvaných bezfúzatí, a do tretice i mužov, ktorí boli najlepší. S bezfúzatými sa vraj pustil do zápasu na vyzvanie cvičiteľa, ale do boja s mužmi ho vyprovokovala urážka pretekára v pankratiu. Medzi mužmi získal Artemidóros olympijské viťazstvo počas dvesto dvanástej olympiády."*

Referencie a bibliografia
-------------------------

1. ↑  *Artemidorus: Perseus Encyclopedia*
2. 1 2  Gerald P. Schaus, Stephen R. Wenn, *Onward to the Olympics: Historical Perspectives on the Olympic Games*
3. 1 2 3  Pausanias. *Pausaniás, cesta po Řecku I.*. Praha : nakladatelství Svoboda, 1973. 25-039-73. S. 458.
4. ↑  Eusebios, *Kronika* 2,193.
5. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 114.
6. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 250.

Pozri aj
--------

* Zoznam olympijských víťazov staroveku
**Titos Flavios Artemidóros** (starogr. *Τίτος Φλάβιος Ἀρτεμίδωρος*) bol dvojnásobný olympijský víťaz v pankratiu v 1. stor. pred Kr.

Artemidóros, syn Artemidóra z Adany, si na 216. a na 217 olympijských hrách v rokoch 85 a 89 vybojoval víťazstvo v pankratiu. Svoje majstrovstvo v tejto disciplíne predviedol aj na celogéckych hrách, a to dvomi víťazstvami na pýtických a nemejských hrách a jednom ako dorastenec (ageneios) na isthmických hrách. Na prvých kapitolských hrách v Ríme, ktoré založil cisár Domicián po vzore olympijských hier, sa Artemidóros okrem pankratia presadil aj v zápasení.

Artemidórove víťazstvá z celogréckych a iných hier uvádza aj nápis (nápis: *IG XIV 746*, IG XIV = Inscriptiones Graecae, XIV. Inscriptiones Siciliae et Italiae, additis Galliae, Hispaniae, Britanniae, Germaniae inscriptionibus, ed. Georg Kaibel. Berlin 1890.) na kamennej stéle, ktorú našli v Neapole. Rímsky básnik Martialis, jeden z preborníkov moderného epigramu, vyzdvihuje jeho osobnosť a fyzickú zdatnosť.

Referencie a bibliografia
-------------------------

1. 1 2  Inscriptiones Graecae, *IG XIV 746*
2. 1 2 3  Mark Golden. *Sport in the ancient world from A to Z*. London : Taylor & Francis, 2003. ISBN 0-203-49732-5. S. 67.
3. ↑  Martialis, *Epigrammata*  6,77

Pozri aj
--------

* Zoznam olympijských víťazov staroveku
**Tatra T3AS** je typ električky, ktorý vznikol modernizáciou československej električky Tatra T3.

Dejiny
------

V rokoch 2000 a 2001 prebehla jedna z mnohých modernizácií električky T3. Bratislavský vozeň ev.č. 7707 vyrobený v roku 1976 bol v šumperskej spoločnosti Pars nova zrekonštruovaný na typ T3AS. Pritom bol prečíslovaný na ev.č. 7303. V ďalších modernizáciách sa nepokračuje.

Modernizácia
------------

Prestavba vozidla je veľmi blízka bratislavským modernizovaným vozidlám Tatra T3S. Vozňová skriňa bola kompletne opravená, zrekonštruovaný bol aj interiér a stanovisko vodiča. Električka dostala nový polopantograf, boli dosadené nové čelá podľa návrhu Ing. arch. Patrika Kotasa. Najväčším rozdielom oproti T3S je asynchrónna elektrická výbava z Elektrotechnického výskumného a projektového ústavu (EVPÚ) Nová Dubnica (podobne ako Tatra T3Mod). Rozhodnutie o inštalácii tejto výbavy bolo pomerne kontroverzným krokom. Dlhodobé problémy s vybavením neumožňovali prevádzku s cestujúcimi. Do pravidelnej prevádzky bola električka zaradená po dlhých skúšobných jazdách na jeseň roku 2004, teda 3,5 roka po ukončení modernizácie. S vozidlom sú dlhodobé problémy a preto nepremáva v bežnej premávke, ale ako záložné vozidlo.

Prevádzka
---------

Modernizácia na typ T3AS prebiehala v rokoch 2000 a 2001.

* Bratislava – modernizovaný 1 vozeň

Iné projekty
------------

Commons
* Spolupracuj na Commons Commons ponúka multimediálne súbory na tému **Tatra T3AS**

| * z
* d
* u
Rekonštrukcie a modernizácie električiek Tatra |
| --- |
| Modernizácie vozov T2 | T2R |
| Rekonštrukcie a modernizácie vozov T3 | T3AS • T3G • T3M • T3M.3 • T3Mod • T3R • T3R.E • T3R.EV • T3R.P • T3R.PLF • T3R.SLF • T3R.PV • T3S • K3R-NT • KT3 • 01 T • 02 T • Vario LF • T3 Coupé |
| Modernizácie vozov K2 | K2G • K2P • K2R • K2R.03-P • K2S • K2T • K3R-N • Satra II • Satra III • Vario LF2 |
| Modernizácie vozov KT4 | KTNF6 • KTNF8 |
| Modernizácie vozov KT8D5 | KT8D5R.N1 • KT8D5R.N2 • KT8D5R.N2P |
| Modernizácie vozov RT6N1 | RT6N2 • RT6 MF06 AC |
**Artemidóros** (starogr. *Ἀρτεμίδωρος*) bol olympijský víťaz v neznámej disciplíne v 3. storočí.

Ailios Granianos Fanios Artemidóros z Milétu si z olympijských hier odniesol víťazný olivový veniec z neznámej disciplíny, a to pravdepodobne na 251. hrách v roku 225, keď Olympia slávila tisícročné jubileum založenia týchto hier (olympijské hry boli podľa tradície založené v roku 776 pred Kr.).

Artemidórovo olympijské víťazstvo je nepriamo zaznamenané na epigrafických nálezoch (na kamenných stélach) *Didyma 262* a *Didyma 263* (Didyma = McCabe, Donald F. Didyma Inscriptions, Project on the Inscriptions of Anatolia) z maloázijskej archeologickej lokality starovekého iónskeho prístavného mesta Didyma, ktoré uvádzajú, že Artemidóros bol *periodonikés*, t. j. víťaz všetkých štyroch panhelénskych hier počas štvorročného obdobia zvaného olympiáda. Tieto štyri víťazstvá mohol dosiahnuť aj v priebehu 25 mesiacov, lebo počas olympiády sa nemejské a isthmické hry konali dvakrát.

Referencie a bibliografia
-------------------------

1. ↑  Mark Golden. *Sport in the ancient world from A to Z*. London : Taylor & Francis, 2003. ISBN 0-203-49732-5. S. 3.
2. 1 2  Lesley Adkins & Roy A. Adkins. *Starověké Řecko*. Praha : Slovart, 2011. ISBN 978-80-7391-580-3. S. 363.
3. ↑  James Lynch, *The Ancient Olympiads*
4. ↑  Inscriptiones Graecae, *Didyma 262*
5. ↑  Inscriptiones Graecae, *Didyma 263*

Pozri aj
--------

* Zoznam olympijských víťazov staroveku
Jeden zo šiestich vozňov typu Tatra T7B5 v Moskve
**Tatra T7** je siedmou (a poslednou) generáciou štandardných štvornápravových električiek, ktoré boli vyrábané spoločnosťou ČKD Tatra.

Konštrukcia
-----------

Tatra T7 je štandardná štvornápravová jednosmerná motorová električka, ktorej dizajn pochádza z predchádzajúceho typu Tatra T6, respektíve od jeho predchodcu T5. Vozne T7 boli vyrábané na prelome 80. a 90. rokov 20. storočia.

Varianty
--------

Na rozdiel od šiestej generácie, kde boli realizované celkom štyri varianty, boli električky T7 vyrobené iba v jednom podtypu, ktorý bol označený ako Tatra T7B5.

Zdroj
-----

* *Tento článok je čiastočný alebo úplný preklad článku Tatra T7 na českej Wikipédii.*

| * z
* d
* u
Električky Tatra vyrábané spoločnosťou ČKD v Prahe |
| --- |
| Štandardné (T) | 
* T1
* T2
* T3 (T3R
* T3RF)
* T4
* T5 (T5A5
* T5B6
* T5C5)
* T6 (T6A2
* T6A5
* T6B5
* T6C5)
* T7 (T7B5)

 |
| Kĺbové (KT, RT) | 
* K1
* K2
* KT4
* K5
* KT8D5 (KT8D5N)
* RT6 (RT6N1
* RT6S)
* RT8D5

 |
| Vlečné (B) | 
* B3
* B4
* B6A2

 |
| Ostatné (pre NDR) | 
* T2D
* B2D

 |
| Pozri aj: Typové označenie električiek ČKD |
Súradnice: 43°26′22″S 16°41′10″V﻿ / ﻿43,4395°S 16,686°V﻿ / 43.4395; 16.686

**Cetina** je rieka v Dalmácii, v južnej časti Chorvátska. Pramení v Dinárskych horách neďaleko obce Cetina v nadmorskej výške 385 m n. m. a po 105 km ústi v Omiši do Jadranského mora. Povodie Cetiny je 3 700 km².

Priebeh toku
------------

Prameň rieky sa nachádza pri rovnomennej obci Cetina, odkiaľ tečie juhovýchodným smerom. Po približne 7 km vteká do priehrady Peručko jazero, ktoré je významnou zásobárňou pitnej vody. Tok pokračuje krasovou oblasťou Sinj (180 m vysoké skaly, vodopády, jazerá, podzemné chodby a 40 m vysoký vodopád Gubavica) a od mesta Trilj tečie opäť kaňonom. Spád rieky a okolitý terén využíva systém vodných elektrární na výrobu elektrickej energie. Pri Šestanovaci vytvára Cetina oblúk a smeruje na západ, aby kaňonom prekonala posledný úsek planiny Mosor a v Omiši odovzdala svoje vody Jadranskému moru.

Počas letnej turistickej sezóny sa na dolnom toku (od Slime po Radman) koná dvakrát denne po dobu 3 až 4 hodiny rafting.

Priehrada bola počas vojny v roku 1995 terčom srbských teroristov, ktorí sa pokúsili zničiť priehradný múr a zaplaviť široké okolie a dôležité mestá (Sinj, Trilj, Omiš) i komunikácie. Napriek poškodeniu priehrada útoku odolala.

Zdroj
-----

* *Tento článok je čiastočný alebo úplný preklad článku Cetina na chorvátskej Wikipédii (číslo revízie nebolo určené).*

Galéria
-------

* Prameň riekyPrameň rieky
* Obnovený most pri PanjiObnovený most pri Panji
* Ústie v OmišiÚstie v Omiši
**Tatra T3Mod** je typ električky, ktorý vznikol modernizáciou československej električky Tatra T3.

Dejiny
------

Dopravný podnik mesta Košice svoje električky nijako nemodernizovali okrem niekoľkých vozňov Tatra T3M, ktoré boli vyradené v 90. rokoch. Preto sa situácia ohľadom vozňového parku začala stávať závažnou. Ako prototyp celkovej modernizácie bol v roku 2000 vybraný vozeň T3SUCS evidenčné číslo 359. V ďalších prestavbách sa však nepokračovalo.

O rok neskôr bola takmer rovnaká modernizácia vykonaná aj na bratislavskej električke T3 ev.č. 7701, ktorá bola pri rekonštrukcii prečíslovaná na 7304. Obe modernizácie prebehli v Železničných opravovniach a strojárňach (ŽOS) Zvolen. Električky však boli rekonštruované nekvalitne, sprevádzkovanie bratislavského vozidla trvalo veľmi dlho a do premávky takmer nezasahuje. Košická električka je od roku 2005 odstavená vo vozovni DPMK, kvôli chybným brzdám a nedoladenej výzbroji.

Modernizácia
------------

Pri oboch električkách bola vykonaná generálna oprava vozňovej skrine, zmodernizovaný bol interiér a stanovisko vodiča. Boli nainštalované informačné panely pre cestujúcich, električky dostali polopantograf. Pri košickej električke boli vymenené aj pôvodné štvordielne dvere za nové dvojkrídlové výklopné. Pomerne veľké zmeny sa odohrali v elektrickej časti vozňov. Bola dosadená nová asynchrónna elektrická výbava z EVPÚ Nová Dubnica.

Technické parametre
-------------------

* Dĺžka vozňovej skrine – 14 000 mm
* Šírka vozňovej skrine – 2 500 mm
* Výška vozňovej skrine – 3 058 mm
* Hmotnosť vozidla – 18 100 kg
* Počet miest na sedenie – 24 osôb
* Počet miest na státie – 86 osôb
* Celková obsaditeľnosť – 110 osôb
* Maximálna rýchlosť – 65 km/h

Prevádzka
---------

Modernizácie na typ T3Mod prebiehali v rokoch 2000 a 2001.

Slovensko:

* Bratislava – modernizovaný 1 vozeň – vozeň je využívaný ako záložné vozidlo
* Košice – rekonštruovaný 1 vozeň – dlhodobo odstavený, nepojazdný

Iné projekty
------------

Commons
* Spolupracuj na Commons Commons ponúka multimediálne súbory na tému **Tatra T3Mod**

| * z
* d
* u
Rekonštrukcie a modernizácie električiek Tatra |
| --- |
| Modernizácie vozov T2 | T2R |
| Rekonštrukcie a modernizácie vozov T3 | T3AS • T3G • T3M • T3M.3 • T3Mod • T3R • T3R.E • T3R.EV • T3R.P • T3R.PLF • T3R.SLF • T3R.PV • T3S • K3R-NT • KT3 • 01 T • 02 T • Vario LF • T3 Coupé |
| Modernizácie vozov K2 | K2G • K2P • K2R • K2R.03-P • K2S • K2T • K3R-N • Satra II • Satra III • Vario LF2 |
| Modernizácie vozov KT4 | KTNF6 • KTNF8 |
| Modernizácie vozov KT8D5 | KT8D5R.N1 • KT8D5R.N2 • KT8D5R.N2P |
| Modernizácie vozov RT6N1 | RT6N2 • RT6 MF06 AC |
**Gary Hartstein** (\* 17. máj 1955, Staten Island, New York, USA) je americký lekár, profesor anesteziológie a úrazovej medicíny univerzitnej nemocnice v Liège, v Belgicku a taktiež šéflekár Formule 1.

Život
-----

Po ukončení štúdia na univerzite Rochester v New Yorku odišiel Hartstein v 70. rokoch do Belgicka, pretože v Spojených štátoch sa nedostávalo praktikantských miest pre začínajúcich lekárov. V roku 1983 sa vrátil späť do New Yorku do Bronxu a špecializoval sa na Einstein College (pre medicínu) na anestéziu.

V roku 1989 sa Hartstein opäť vrátil do Belgicka, kde pri veľkej cene Belgicka v Spa-Francorchamps vykonával pri pretekoch funkciu lokálneho doktora. V roku 1990 sa stal Hartstein z rozhodnutia profesora Sida Watkinsna členom posádky Medical Caru (voz zasahujúci pri nehode vo formuly 1). Watkinsna a Hartsteina spojovalo pevné priateľstvo. V januári 2005 oznámil Watkins, že sa chce práce vo formuly 1 vzdať. Hartstein sa stal jeho nástupcom ako šéflekár Formuly 1.

Gary Hartstein v súčasnosti žije v belgickom Liège.

Zdroj
-----

* *Tento článok je čiastočný alebo úplný preklad článku Gary Hartstein na českej Wikipédii.*

Autoritné údaje: * LCCN: no2012143798
* VIAF: 289555295
* WorldCat: lccn-no2012143798
**Tatra KT8D5R.N2P** je typ električkového vozňa, ktorý vznikol modernizáciou česko-slovenskej električky Tatra KT8D5.

Dejiny
------

Po spustení modernizácie vozidiel KT8D5 v Brne a Ostrave sa rozhodol tieto električky rekonštruovať aj pražský dopravný podnik. Prvé vozidlo bolo predané šumperskej firme Pars nova na jar roku 2004. Po istých problémoch spojených s veľkým rozsahom modernizácie bola táto električka sprevádzkovaná v apríli roku 2005. V prestavbách sa pokračuje rýchlosťou približne 5 vozidiel ročne. Pražský dopravný podnik plánuje takto zmodernizovať všetkých 47 električiek tohto typu.

Modernizácia
------------

Prestavba sa blíži brnianskym električkám Tatra KT8D5R.N2. Oba krajné články prešli generálnou opravou, stredný článok bol nahradený novým nízkopodlažným. Zmodernizovaný bol interiér, napríklad nové sedadlá, informačný systém pre cestujúcich a stanovisko vodiča. Vyskytujú sa však aj odlišnosti, pražské vozidlá dostali polopantografy, pôvodná elektrická výbava bola nahradená novou typu TV Progress. Vodič môže okrem toho sledovať vnútorný aj vonkajší priestor pomocou niekoľkých zabudovaných kamier.

Prevádzka
---------

Modernizácie na typ KT8D5R.N2P prebiehajú od roku 2004.

* Praha – modernizovaných 50 vozidiel, rekonštrukcie pokračujú

Iné projekty
------------

Commons
* Spolupracuj na Commons Commons ponúka multimediálne súbory na tému **Tatra KT8D5R.N2P**

Externé odkazy
--------------

* Článok o električkách KT8D5R.N2P

| * z
* d
* u
Rekonštrukcie a modernizácie električiek Tatra |
| --- |
| Modernizácie vozov T2 | T2R |
| Rekonštrukcie a modernizácie vozov T3 | T3AS • T3G • T3M • T3M.3 • T3Mod • T3R • T3R.E • T3R.EV • T3R.P • T3R.PLF • T3R.SLF • T3R.PV • T3S • K3R-NT • KT3 • 01 T • 02 T • Vario LF • T3 Coupé |
| Modernizácie vozov K2 | K2G • K2P • K2R • K2R.03-P • K2S • K2T • K3R-N • Satra II • Satra III • Vario LF2 |
| Modernizácie vozov KT4 | KTNF6 • KTNF8 |
| Modernizácie vozov KT8D5 | KT8D5R.N1 • KT8D5R.N2 • KT8D5R.N2P |
| Modernizácie vozov RT6N1 | RT6N2 • RT6 MF06 AC |
**Tatra KT8D5R.N1** je typ električkového vozidla, ktorý vznikol modernizáciou česko-slovenskej električky Tatra KT8D5.

Dejiny
------

Po spustení modernizácií električiek KT8D5 na typ Tatra KT8D5R.N2 v Brne sa rozhodol Dopravní podnik Ostrava uskutočniť podobný projekt. Dosadením nového nízkopodlažného článku a predovšetkým zjednosmernením vozidla vznikla električka KT8D5R.N1. Dôvodom tejto zmeny bolo predovšetkým to, že obojsmerné vozidlá KT8D5 sa ako obojsmerné takmer nevyužívali. Iba pri špecifických výlukách, kedy by bol koncový úsek trate odrezaný od zvyšku siete, by sa využila výhoda týchto vozidiel. Pretože sa však žiadne také výluky nekonali, bolo rozhodnuté zjednosmerniť väčšinu ostravských električiek KT8D5.

Modernizácia
------------

Modernizácia sa okrem zjednosmernenia vozidla veľmi blíži brnianskym a košickým električkám KT8D5R.N2. Vozňová skriňa bola kompletne opravená, stredný článok bol nahradený novým nízkopodlažným, zrekonštruovaný bol interiér a stanovisko vodiča. Elektrická výbava zostala pôvodná typu TV3. Jednou z výhod jednosmerného vozidla je aj zvýšenie počtu sedadiel.

Prevádzka
---------

Modernizácie na typ KT8D5R.N1 prebiehajú od roku 2003.

* Ostrava – modernizovaných 11 vozidiel (rekonštrukcie pokračujú)

Iné projekty
------------

Commons
* Spolupracuj na Commons Commons ponúka multimediálne súbory na tému **Tatra KT8D5R.N1**

| * z
* d
* u
Rekonštrukcie a modernizácie električiek Tatra |
| --- |
| Modernizácie vozov T2 | T2R |
| Rekonštrukcie a modernizácie vozov T3 | T3AS • T3G • T3M • T3M.3 • T3Mod • T3R • T3R.E • T3R.EV • T3R.P • T3R.PLF • T3R.SLF • T3R.PV • T3S • K3R-NT • KT3 • 01 T • 02 T • Vario LF • T3 Coupé |
| Modernizácie vozov K2 | K2G • K2P • K2R • K2R.03-P • K2S • K2T • K3R-N • Satra II • Satra III • Vario LF2 |
| Modernizácie vozov KT4 | KTNF6 • KTNF8 |
| Modernizácie vozov KT8D5 | KT8D5R.N1 • KT8D5R.N2 • KT8D5R.N2P |
| Modernizácie vozov RT6N1 | RT6N2 • RT6 MF06 AC |
**Sinus Meridiani** je oblasť na povrchu Marsu, južne od rovníka planéty. Bola pomenovaná francúzskym astronómom Camillom Flammarionom v 70-tych rokoch 19. storočia.

História pozorovaní
-------------------

Menom **Sinus Meridiani** bola nazvaná typická albedo štruktúra Marsu. Predchádzajúci astronómovia, hlavne nemecký tím Wilhelm Beer a Johann Heinrich Mädler a talian Giovanni Schiaparelli, si zvolili presný bod na Marse, ktorý určili ako miesto nultého poludníka, keď zakresľovali svoje pozorovania. Akceptovaním návrhov, že temné miesta na povrchu sú moria a oceány, Flammarion pomenoval temné miesto v bode **Sinus Meridiani** ako "Meridiani Bay" (Zátoka Meridiani), keď pracoval na svojej analýze všetkých starších pozorovaní Marsu.

Od obletu a fotografovania z obežnej dráhy Marsu sa začali tmavé miesta na povrchu premenovávať, aby odrážali skutočnosť podľa topografie. Sinus Meridiani bol podľa toho premenovaný na **Terra Meridiani** (Poludníková pevnina). Napriek tomu sa dnes používajú obe, aj staršie aj novšie označenie. U.S. Geological Survey označili starý názov ako zovšeobecnený.

Meridiani Planum
----------------

Názov Meridiani Planum (Poludníková planina) sa vzťahuje špeciálne na miesto pristátia Mars Exploration Rover Opportunity v západnej časti Sinus Meridiani. Toto miesto bolo zvolené tímom Mars Exploration Rover pre jeho plochú charakteristiku bez skál, ale aj preto, lebo toto miesto vykazovalo spektrálny výskyt hematitu, ktorý je často znakom usadenín vodného prostredia.

Pozri aj
--------

* Areografia
* Mars Exploration Rover
* Opportunity

Externé odkazy
--------------


|  |  |
| --- | --- |
|  | Astronomický portálPortál slnečná sústava |

* Mapa Google Mars zamierená na Terra Meridiani
* Objavy planetárneho výskumu : Mars (po anglicky)
**Artemidóros** (starogr. *Ἀρτεμίδωρος* – *Artemidóros*) bol grécky sochár v 2. storočí pred Kr.

Artemidóros, syn Ménodota z Týru, tvoril 2. stor. pred Kr. Svedectvo o niekdajšej tvorbe tohto umelca nám podávajú jeho menom signované podstavce zo sôch objavené v archeologických lokalitách starogréckych miest Lindos a Halikarnas. V Halikarnase zhotovil sochu osobnosti mesta, v meste Lindos okolo roku 154 pred Kr. bronzovú sochu *Astyméda*  a v roku 124 pred Kr. spoločne so svojím synom Ménodotom sochu *Pasifóna*, kňaza bohyne Atény *Lindskej*.

Referencie a bibliografia
-------------------------

1. 1 2 3  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Artemidoros - 1*
2. ↑  SCHMUCK, Hilmar. *Biographischer Index der Antike*. Berlin : Walter de Gruyter, 2001. 1073 s. ISBN 978-31-1095-441-8. S. 124. (po nemecky)
3. ↑  Inscriptiones Caria, *Halikarnassos 97*
4. ↑  Inscriptiones Graecae, *Lindos II 216*
5. ↑  Inscriptiones Graecae, *Lindos II 245*
**Fight the Fury** je americká heavy metalová hudobná skupina. Je to vedľajší projekt Johna Coopera a bola založená 19. septembra 2018. Pozostáva z Johna Coopera (spev, basgitara), Setha Morrisona a Johna Panzera III (gitara) a Jareda Warda (bicie).

Ich debutové EP s názvom *Still Breathing* vyšlo 26. októbra 2018 cez vydavateľstvo Atlantic Records.

Cooper komentoval vznik skupiny Fight the Fury, vysvetľujúc: „Som tak napumpovaný vydaním skupiny Fight the Fury. Toto je moja strana a moja hudba, ktorú často neukazujem. Vracia ma to späť do doby, keď som prvýkrát počul metal a dôvod, prečo som sa zamiloval do hudby, je to surové a nefiltrované a emocionálne."

Členovia
--------

### Súčasní členovia

* John Cooper – spev, basgitara
* Seth Morrison – gitara
* John Panzer III – gitara
* Jared Ward – bicie

Diskografia
-----------

### EP

*Still Breathing* (2018)

Referencie
----------

1. ↑   *Skillet's John Cooper Launches Metal Project Fight The Fury* [online]. *Blabbermouth.net*, 19. september 2018, [cit. 2019-06-22]. Dostupné online. (po anglicky)

Externé odkazy
--------------

* Oficiálna stránka skupiny
* Skupina Fight the Fury na Discogs
**French Open 2003** bol grandslamový tenisový turnaj, ktorý sa konal od 26. mája do 8. júna 2003 v Paríži na antukových dvorcoch Rolanda Garossa. Víťazmi dvojhier sa stali Justine Heninová a Juan Carlos Ferrero.

Seniori
-------

### Dvojhra mužov

*Bližšie informácie v hlavnom článku: Mužská dvojhra na French Open 2003*
**Španielsko Juan Carlos Ferrero** vs. Holandsko Martin Verkerk **6-1 6-3 6-2**

### Dvojhra žien

*Bližšie informácie v hlavnom článku: Ženská dvojhra na French Open 2003*
**Belgicko Justine Heninová** vs. Belgicko Kim Clijstersová **6-0 6-4**

### Štvorhra mužov

*Bližšie informácie v hlavnom článku: Mužská štvorhra na French Open 2003*
**USA Mike Bryan / USA Bob Bryan** vs. Holandsko Paul Haarhuis / Rusko Jevgenij Kafeľnikov **7-6 6-3**

### Štvorhra žien

*Bližšie informácie v hlavnom článku: Ženská štvorhra na French Open 2003*
**Belgicko Kim Clijstersová / Japonsko Ai Sugiyamová** vs. Španielsko Virginia Ruanová Pascualová / Argentína Paola Suárezová **6-7(5) 6-2 9-7**

### Zmiešaná štvorhra

*Bližšie informácie v hlavnom článku: Zmiešaná štvorhra na French Open 2003*
**Slovensko Daniela Hantuchová / Francúzsko Fabrice Santoro** vs. Rusko Jelena Lichovcevová / India Mahesh Bhupathi **6-3 6-4**

| * z
* d
* u
French Open |
| --- |
| Open Era | 
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017

 |
Súradnice: 42°57′48″S 11°54′00″V﻿ / ﻿42,963216°S 11,900072°V﻿ / 42.963216; 11.900072

**Kláštor svätého Františka** (tal. Convento di San Francesco) je kláštor v Toskánskom regióne Talianska v obci Cetona.

Kláštor bol postavený v roku 1212 a je súčasťou sugestívneho prírodného prostredia. Nachádza sa na náhornej plošine, ktorá je spojená s františkánskou legendou. 

Časom význam kláštora rástol a na konci 14. storočia bol pristavaný nový kostol s jednou rozľahlou loďou s oblúkom rozdeľujúcim presbytérium. 

Počas napoleonskej éry zničený a rozsiahlo obnovený kláštor v súčasnosti slúži komunite „Mondo X" na liečbu drogovo závislých. 

V kláštore sa nachádzala Madona s dieťaťom *Madonna del Soccorso*, ktorej autorom je taliansky maliar a iluminátor Sano di Pietro a *Madonna col Bambino*, ktorej autorom je taliansky maliar Girolamo di Benvenuto. 

Na pravej stene a na oblúku je vidieť stopy fresiek z 15. storočia.

Bibliografia
------------

* L. Martini, *Montepulciano e la Valdichiana senese*, časť „I Luoghi della Fede", Milano, Mondatori, 1999, str. 165 - 166

Zdroj
-----

* *Tento článok je čiastočný alebo úplný preklad článku Convento di San Francesco (Cetona) na talianskej Wikipédii.*
**French Open 2002** bol grandslamový tenisový turnaj, ktorý sa konal od 27. mája do 9. júna 2002 v Paríži na antukových dvorcoch Rolanda Garossa. Víťazmi dvojhier sa stali Serena Williamsová a Albert Costa.

Seniori
-------

### Dvojhra mužov

*Bližšie informácie v hlavnom článku: Mužská dvojhra na French Open 2002*
**Španielsko Albert Costa** vs. Španielsko Juan Carlos Ferrero **6-1 6-0 4-6 6-3**

### Dvojhra žien

*Bližšie informácie v hlavnom článku: Ženská dvojhra na French Open 2002*
**USA Serena Williamsová** vs. USA Venus Williamsová **7-5 6-3**

### Štvorhra mužov

*Bližšie informácie v hlavnom článku: Mužská štvorhra na French Open 2002*
**Holandsko Paul Haarhuis / Rusko Jevgenij Kafeľnikov** vs. Bahamy Mark Knowles / Kanada Daniel Nestor **7-5 6-4**

### Štvorhra žien

*Bližšie informácie v hlavnom článku: Ženská štvorhra na French Open 2002*
**Španielsko Virginia Ruanová Pascualová / Argentína Paola Suárezová** vs. USA Lisa Raymondová / Austrália Rennae Stubbsová **6-4 6-2**

### Zmiešaná štvorhra

*Bližšie informácie v hlavnom článku: Zmiešaná štvorhra na French Open 2002*
**Zimbabwe Cara Blacková / Zimbabwe Wayne Black** vs. Rusko Jelena Bovinová / Bahamy Mark Knowles **6-3 6-3**

| * z
* d
* u
French Open |
| --- |
| Open Era | 
* 1968
* 1969
* 1970
* 1971
* 1972
* 1973
* 1974
* 1975
* 1976
* 1977
* 1978
* 1979
* 1980
* 1981
* 1982
* 1983
* 1984
* 1985
* 1986
* 1987
* 1988
* 1989
* 1990
* 1991
* 1992
* 1993
* 1994
* 1995
* 1996
* 1997
* 1998
* 1999
* 2000
* 2001
* 2002
* 2003
* 2004
* 2005
* 2006
* 2007
* 2008
* 2009
* 2010
* 2011
* 2012
* 2013
* 2014
* 2015
* 2016
* 2017

 |